תקנות הנמלים (מעגנות)

{{ח:התחלה}}
{{ח:כותרת|תקנות הנמלים (מעגנות), התשע״א–2010}}

{{ח:פתיח-התחלה}}
{{ח:תיבה|ק״ת תשע״א, 38|תקנות הנמלים (מעגנות)|https://olaw.org.il/takanot/takanot-6931.pdf}}; {{ח:תיבה|תשפ״א, 449|תיקון|https://olaw.org.il/takanot/takanot-8899.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת הנמלים#סעיף 60|סעיף 60}} {{ח:חיצוני|פקודת הנמלים|לפקודת הנמלים [נוסח חדש], התשל״א–1971}} (להלן – הפקודה), בהתייעצות עם שר הבריאות לפי {{ח:חיצוני|פקודת הנמלים#סעיף 60|סעיף 60(1)(יא) לפקודה}}, על פי הצעת רשות הספנות והנמלים לפי {{ח:חיצוני|חוק רשות הספנות והנמלים#סעיף 32|סעיף 32(א) לחוק רשות הספנות והנמלים, התשס״ד–2004}}, ובאישור ועדת הכלכלה של הכנסת לפי {{ח:חיצוני|חוק העונשין#סעיף 2|סעיף 21א(א) לחוק־יסוד: הכנסת}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: פרשנות}}

{{ח:פנימי|פרק 2|פרק שני: הוראות סדר כלליות}}

{{ח:פנימי|פרק 2 סימן א|סימן א׳: השימוש בשטחי המעגנה ובמיתקניה}}

{{ח:פנימי|פרק 2 סימן ב|סימן ב׳: התנהגות אנשים במעגנה}}

{{ח:פנימי|פרק 2 סימן ג|סימן ג׳: הפעלת עסק למתן שירותים ימיים במעגנה}}

{{ח:פנימי|פרק 3|פרק שלישי: סדרי כניסה ויציאה של כלי שיט מהמעגנה}}

{{ח:פנימי|פרק 4|פרק רביעי: פעילות כלי שיט במעגנה}}

{{ח:פנימי|פרק 5|פרק חמישי: בטיחות במעגנה}}

{{ח:פנימי|פרק 6|פרק שישי: מניעת זיהום המעגנה}}

{{ח:פנימי|פרק 7|פרק שביעי: חובות מפעיל מעגנה}}

{{ח:פנימי|פרק 8|פרק שמיני: הוראות כלליות}}

{{ח:פנימי|תוספת|תוספת}}

{{ח:קטע2|פרק 1|פרק ראשון: פרשנות}}

{{ח:סעיף|1|הגדרות|תיקון: תשפ״א}}
{{ח:ת}} בתקנות אלה –
{{ח:ת|סוג=הגדרה}} ”אנייה“, ”כלי שיט“ ו”מפקח כלי שיט“ – כהגדרתם {{ח:חיצוני|תקנות הנמלים (בטיחות השיט)|בתקנות הנמלים (בטיחות השיט), התשמ״ג–1982}} (להלן – תקנות הבטיחות);
{{ח:ת|סוג=הגדרה}} ”אופנוע ים“ ו”כלי שיט קטן“ – כהגדרתם {{ח:חיצוני|תקנות הספנות (ימאים) (משיטי כלי שיט קטנים)|בתקנות הספנות (ימאים) (משיטי כלי שיט קטנים), התשנ״ח–1998}};
{{ח:ת|סוג=הגדרה}} ”בעל כלי שיט“ – לרבות חוכר כלי שיט או סוכנו או מי שהוסמך מטעם כל אחד מהם;
{{ח:ת|סוג=הגדרה}} ”גל ירכתיים“ – גל השובל הנוצר בירכתי כלי השיט בעת השטתו;
{{ח:ת|סוג=הגדרה}} ”השר“ – שר התחבורה והבטיחות בדרכים;
{{ח:ת|סוג=הגדרה}} ”מי שיפוליים“ – כל נוזל המצטבר במחסנים, בחדר המשאבות, בחדר המכונות, או בכל מקום אחר בתחתית כלי שיט;
{{ח:ת|סוג=הגדרה}} ”מיקשר“ – מערכת לריתוק כלי שיט המוצבת בים;
{{ח:ת|סוג=הגדרה}} ”מיתקן ימי“ – מיתקן או כלי שיט המוצב בים באופן קבוע, לרבות באמצעות עמודים, מערכת עוגנים או כל אמצעי אחר, כגון: שובר גלים, מיקשר, רציף, מצוף, דוברה וכן צינורות או כבלים העוברים בים;
{{ח:ת|סוג=הגדרה}} ”מנהל מעגנה“ – מי שהשר מינהו למנהל נמל שהוא מעגנה, לפי המלצת מפעיל המעגנה, ובלבד שהוא בעל הכשרה וידע מספקים בתחום הימי לפי אמות מידה שהציב הממונה על הנמלים;
{{ח:ת|סוג=הגדרה}} ”מספנה“ – מקום המשמש לבנייתם, תיקונם, שיפוצם או תחזוקתם של כלי שיט, מיתקן ימי, ציודם או אבזריהם;
{{ח:ת|סוג=הגדרה}} ”מעגנה“ – נמל או חלק מנמל אשר נועד לשמש בעיקר לעגינתם של כלי שיט קטנים, תיקונם, שיפוצם או הספנתם כמפורט {{ח:פנימי|תוספת|בתוספת}};
{{ח:ת|סוג=הגדרה}} ”מפעיל מעגנה“ – מי שבעל זכות במקרקעין מסר לידיו את הזכות להפעילם כמעגנה;
{{ח:ת|סוג=הגדרה}} ”מפקח למניעת זיהום הים“ – מפקח כמשמעותו {{ח:חיצוני|פקודת מניעת זיהום מי-ים בשמן#סעיף 6|בסעיף 6 לפקודת מניעת זיהום מי־ים בשמן [נוסח חדש], התש״ם–1980}}, ומפקח לפי {{ח:חיצוני|חוק הגנת הסביבה (סמכויות פיקוח ואכיפה)|חוק הגנת הסביבה (סמכויות פיקוח ואכיפה), התשע״א–2011}}, שהוסמך לעניין {{ח:חיצוני|פקודת מניעת זיהום מי-ים בשמן|פקודת מניעת זיהום מי־ים בשמן [נוסח חדש], התש״ם–1980}};
{{ח:ת|סוג=הגדרה}} ”משיט“ – מי שבידו הפיקוד על כלי שיט;
{{ח:ת|סוג=הגדרה}} ”נמל“ – מקום שהכריז עליו השר לפי {{ח:חיצוני|פקודת הנמלים#סעיף 2|סעיף 2 לפקודה}};
{{ח:ת|סוג=הגדרה}} ”סד״ג“ – סירה או ספינה בעלת רישיון לעסוק בדיג שניתן לפי {{ח:חיצוני|תקנות הדיג#סעיף 2א|תקנה 2א לתקנות הדיג, 1937}}, למעט רישיון דיג ספורטיבי;
{{ח:ת|סוג=הגדרה}} ”עגינה“ – כל אחד מאלה:
{{ח:תתת|(1)}} ריתוק כלי שיט לקרקעית הים או לרציף באמצעות עוגן, חבלים, כבלים או כל אמצעי קשירה אחר;
{{ח:תתת|(2)}} ריתוק כלי שיט לכלי שיט הנמצא במצב עגינה כאמור בפסקה (1);
{{ח:ת|סוג=הגדרה}} ”צמדת ים“ – בעל חי ימי הנצמד לתחתית גוף כלי שיט ויוצר בית גידול;
{{ח:ת|סוג=הגדרה}} ”רכב“ – כמשמעותו {{ח:חיצוני|פקודת התעבורה|בפקודת התעבורה}};
{{ח:ת|סוג=הגדרה}} ”רציף“ – לרבות מזח ומיקשר;
{{ח:ת|סוג=הגדרה}} ”הרשות הארצית לכבאות והצלה“ – רשות הכבאות וההצלה כהגדרתה {{ח:חיצוני|חוק הרשות הארצית לכבאות והצלה|בחוק הרשות הארצית לכבאות והצלה, התשע״ב–2012}};
{{ח:ת|סוג=הגדרה}} ”שירותים ימיים“ – שירות לכלי שיט או באמצעות כלי שיט הניתן במעגנה או ממעגנה שהוא אחד מאלה:
{{ח:תתת|(1)}} מספנה;
{{ח:תתת|(2)}} בית ספר לצלילה;
{{ח:תתת|(3)}} השכרת כלי שיט;
{{ח:תתת|(4)}} תדלוק כלי שיט;
{{ח:ת|סוג=הגדרה}} ”שמן“ – כהגדרתו {{ח:חיצוני|תקנות הנמלים (טעינה ופריקה של שמנים)|בתקנות הנמלים (טעינה ופריקה של שמנים), התשל״ו–1976}}, ולרבות נוזל קירור של מנועים, ממיסים וכימיקלים המשמשים לניקוי חלקי מכונות;
{{ח:ת|סוג=הגדרה}} ”שמן משומש“ – שמן שכתוצאה משימוש, אחסנה, טלטול או סיבה דומה נעשה בלתי ראוי לשימוש לצורכי סיכה, בידוד וכיוצא באלה, ולרבות שאריות שמן שנאגרו שמסנן משומש;
{{ח:ת|סוג=הגדרה}} ”שפכים“ – שפכים סניטריים, מי שיפוליים, שמן ושמן משומש;
{{ח:ת|סוג=הגדרה}} ”שפכים סניטריים“ – פסולת נוזלית שמקורה בשירותים הסניטריים או במטבח של כלי השיט.

{{ח:קטע2|פרק 2|פרק שני: הוראות סדר כלליות}}
{{ח:קטע3|פרק 2 סימן א|סימן א׳: השימוש בשטחי המעגנה ובמיתקניה}}

{{ח:סעיף|2|הגבלת השימוש במיתקני המעגנה}}
{{ח:תת|(א)}} הממונה על הנמלים רשאי להורות למנהל מעגנה לסגור כל שער, כביש, שובר גלים, רציף, או כל מיתקן אחר בתחום המעגנה או כל חלק ממנו, וכן לאסור שימוש בו או להתירו, בתנאים ולתקופה שיורה, אם הדבר דרוש, לדעתו, מטעמי בטיחות השיט, הגנה על הסביבה הימית, או לצורך התפעול התקין והבטיחותי של המעגנה.
{{ח:תת|(ב)}} אין בסמכותו של הממונה על הנמלים לפי תקנת משנה (א), כדי לגרוע מחובותיו של מפעיל המעגנה לדאוג, בתור בעל הזכות במקרקעין, לתקינות מיתקני המעגנה.

{{ח:סעיף|3|הגבלת כניסה דרך היבשה}}
{{ח:ת}} בכפוף להוראות {{ח:חיצוני|חוק שמירת הסביבה החופית|חוק שמירת הסביבה החופית, התשס״ד–2004}}, מנהל מעגנה רשאי להגביל או לאסור כניסת בני אדם, בעלי חיים ורכב אל שטח המעגנה או כל חלק ממנה אם הדבר דרוש, לדעתו, מטעמי בטיחות השיט או הגנה על הסביבה הימית או לצורך התפעול התקין של המעגנה.

{{ח:סעיף|4|הקמת מיתקן ימי}}
{{ח:תת|(א)}} בתקנה זו –
{{ח:תת|סוג=הגדרה}} ”המבקש“ – מי שמבקש להקים מיתקן ימי;
{{ח:תת|סוג=הגדרה}} ”הקמת מיתקן ימי“ – לרבות הקמת כל חלק של מיתקן ימי, וכן כל שינוי או תיקון בו.
{{ח:תת|(ב)}} לא יקים אדם מיתקן ימי בתחומי מעגנה, אלא אם כן קיבל אישור לכך מאת מנהל המעגנה, ובהתאם לתנאי האישור.
{{ח:תת|(ג)}} מנהל המעגנה לא יאשר את הקמתו של מיתקן ימי אלא אם כן נתקיימו כל אלה:
{{ח:תתת|(1)}} המבקש הגיש לממונה על הנמלים תכניות הנדסיות מפורטות להקמת המיתקן הימי ואלה אושרו בידו;
{{ח:תתת|(2)}} המבקש הגיש לממונה על הנמלים תכנית מפורטת לתחזוקת המיתקן הימי, העונה על צורכי הבטיחות, והתכנית אושרה בידו;
{{ח:תתת|(3)}} המבקש הגיש לממונה על הנמלים היתר לפי הוראות {{ח:חיצוני|חוק התכנון והבנייה|חוק התכנון והבנייה, התשכ״ה–1965}} – אם הקמת המיתקן הימי טעונה היתר כאמור.
{{ח:תת|(ד)}} מנהל המעגנה רשאי לכלול באישור הקמת המיתקן הימי תנאים לפיקוח על הקמתו ותחזוקתו.

{{ח:סעיף|5|פירוק מיתקן ימי שהוקם בלא אישור}}
{{ח:תת|(א)}} הקים אדם, שינה או תיקן מיתקן ימי או חלק ממנו בתחום המעגנה, בלא אישור מנהל המעגנה או בניגוד לתנאי האישור, חייב אותו אדם לפרק את שהוקם, שונה או תוקן כאמור, בתוך 30 ימים מיום שקיבל על כך הוראה בכתב מאת מנהל המעגנה.
{{ח:תת|(ב)}} הורה מנהל המעגנה על פירוק מיתקן ימי כאמור בתקנת משנה (א), ואותו אדם לא ביצע את ההוראה, רשאי מנהל המעגנה, באישור הממונה על הנמלים, לפרק את שהוקם, שונה או תוקן כאמור.
{{ח:תת|(ג)}} אישור הממונה על הנמלים לפי תקנת משנה (ב) יינתן אם פירוק המיתקן הימי דרוש, לדעתו, מטעמי בטיחות השיט או למניעת זיהום המעגנה או לצורך תפעולה התקין של המעגנה, ולאחר שניתנה לאותו אדם הזדמנות להביא את טענותיו לפניו; באישור כאמור יורה הממונה על הנמלים על דרך פירוק המיתקן הימי באופן שתובטח פגיעה מזערית בקניין של אותו אדם.

{{ח:סעיף|6|איסור בנייה}}
{{ח:ת}} לא יקים אדם, מבנה או מיתקן כלשהו במעגנה, ולא יעשה כל שינוי או תיקון בהם, אלא אם כן קיבל אישור מאת מנהל המעגנה שהדבר לא יפריע לתפעולה התקין של המעגנה, והדבר נעשה בהתאם להוראות כל דין.

{{ח:קטע3|פרק 2 סימן ב|סימן ב׳: התנהגות אנשים במעגנה}}

{{ח:סעיף|7|מודעות ברציף ועל כלי שיט}}
{{ח:ת}} ראה מנהל המעגנה כי כרזה, מודעה או פרסום אחר המוצבים ברציף או על כלי שיט פוגעים בבטיחות השיט במעגנה, רשאי הוא לשם הבטחת בטיחות השיט, להורות למי שהציבם כאמור, או לבעל כלי השיט, לפי העניין, על הסרתם, או הזזתם, ואותו אדם חייב למלא אחר הוראות מנהל המעגנה שניתנו כאמור.

{{ח:סעיף|8|איסור דיג}}
{{ח:תת|(א)}} לא ידוג אדם בחכה בתחום מעגנה, אלא ברשות מנהל המעגנה ובתנאים שהתנה לצורך הבטחת בטיחות השיט והשמירה על תקינות התעבורה הימית במעגנה.
{{ח:תת|(ב)}} לא יפרוש אדם במימי המעגנה רשת דייגים או ציוד דיג אחר.
{{ח:תת|(ג)}} לא יפרוק אדם דגים או ציוד דיג בתחום מעגנה, אלא באישור מנהל המעגנה; הוראה זו לא תחול בנמל טבריה, נמל יפו, נמל עכו, ומעגן ”שביט“ בנמל חיפה.
{{ח:תת|(ד)}} על אף האמור בתקנת משנה (ג), ראה הממונה על הנמלים כי קיימים במעגנה מקומות עגינה פנויים, וכי אין מניעה תפעולית לשימוש של סד״ג באותו רציף, רשאי הוא להורות למנהל המעגנה להקצות רציף במעגנה באורך של עד 50 מטרים לפריקת דגים וציוד דיג, בהתאם לתנאים שהורה עליהם הממונה על הנמלים; ניתנה הוראה כאמור, מנהל המעגנה לא יקצה את הרציף כאמור לעגינה קבועה של כלי שיט אלא אם כן הורה הממונה על הנמלים אחרת אם ראה שאין ביקוש לשימוש סד״גים ברציף או מטעמים מיוחדים שיפרט.
{{ח:תת|(ה)}} משיט סד״ג או איש צוות סד״ג –
{{ח:תתת|(1)}} יפרוק דגים או ציוד דיג אך ורק ברציף שהוקצה לו לצורך כך על ידי מנהל המעגנה ובהתאם לתנאים שהתנה מנהל המעגנה;
{{ח:תתת|(2)}} לא ישאיר דגים או ציוד דיג ועל הרציף בלא השגחה;
{{ח:תתת|(3)}} לא יניח דגים או ציוד דיג על הרציף באופן המפריע למעבר הבטוח בו;
{{ח:תתת|(4)}} בעזיבתו את המעגנה יבטיח כי כל ציוד הדיג וציוד הסד״ג פונו מהרציף והרציף נשאר נקי ומוכן לשימוש.
{{ח:תת|(ו)}} לעניין תקנה זו, ”דג“ – כהגדרתו {{ח:חיצוני|פקודת הדיג#סעיף 2|בפקודת הדיג, 1937}}.

{{ח:סעיף|9|שחייה, צלילה ופעילות ספורט ימי}}
{{ח:תת|(א)}} לא יכניס אדם למימי המעגנה בעל חיים.
{{ח:תת|(ב)}} לא יצלול אדם ולא יטבול במים בתחום מעגנה, אלא במקום ובאופן שאישר לו מנהל המעגנה ובתנאים שהתנה להבטחת בטיחות השיט והשמירה על תקינות התעבורה הימית במעגנה.
{{ח:תת|(ג)}} לא ישיט אדם כלי שיט בפעילות של גלישה, חתירה, הפלגה באופנוע ים, או ספורט ימי אחר בתחום המעגנה, אלא במקום ובאופן שאישר לו מנהל המעגנה ובתנאים שנתנה להבטחת בטיחות השיט והשמירה על תקינות התעבורה הימית במעגנה.

{{ח:קטע3|פרק 2 סימן ג|סימן ג׳: הפעלת עסק למתן שירותים ימיים במעגנה}}

{{ח:סעיף|10|הגדרה}}
{{ח:ת}} {{ח:פנימי|פרק 2 סימן ג|בסימן זה}}, ”עסק“ – עסק למתן שירותים ימיים (להלן – שירות) בתחום המעגנה.

{{ח:סעיף|11|היתר להפעלת עסק}}
{{ח:ת}} לא יתיר מפעיל מעגנה את הפעלתו או את קיומו של עסק ולא יתקשר בהסכם המאפשר את הפעלתו או את קיומו של עסק, אלא אם כן וידא כי מתקיימים בו כל אלה:
{{ח:תת|(1)}} הממונה על הנמלים אישר כי השירות שניתן במסגרת העסק תואם את אופי פעילות המעגנה וכי העסק ערוך ומצויד לשמור על בטיחותם של העוסקים במתן השירות, של מקבלים השירות ושל בני אדם אחרים הנמצאים במעגנה, ולפי התנאים שהתנה;
{{ח:תת|(2)}} לכלי השיט או למיתקנים הימיים המשמשים במתן השירות ניתנו כל הרישיונות, התעודות וההיתרים הדרושים לפי {{ח:חיצוני|פקודת הנמלים|הפקודה}};
{{ח:תת|(3)}} לכל משתתף בהפעלת כלי שיט המשמש במתן השירות, תעודת הסמכה תקפה לפי {{ח:חיצוני|חוק הספנות (ימאים)|חוק הספנות (ימאים), התשל״ג–1973}};
{{ח:תת|(4)}} העסק מבוטח מפני נזקי צד שלישי שייגרמו עקב מתן השירות;
{{ח:תת|(5)}} קבע הממונה על הנמלים כי השירות עלול לגרום לזיהום מי המעגנה – ננקטו כל האמצעים למניעת זיהום שדרש המפקח למניעת זיהום הים.

{{ח:סעיף|12|הגבלת ההפעלה של עסק}}
{{ח:תת|(א)}} ראה מנהל המעגנה כי בשירות של עסק שהפעלתו הותרה לפי {{ח:פנימי|סעיף 11|תקנה 11}} לא מתקיים אחד או יותר מן האמור בה, רשאי לאסור את המשך פעילותו, לאחר שנתן לבעל העסק הזדמנות להביא את טענותיו לפניו, עד שיקיים את כל הוראות {{ח:פנימי|סעיף 11|אותה תקנה}}.
{{ח:תת|(ב)}} מפעיל המעגנה יקבע בחוזה עם בעל עסק כי הוא מתחייב בקיום כל הוראות מנהל המעגנה על פי {{ח:פנימי|פרק 2 סימן ג|סימן זה}}.

{{ח:קטע2|פרק 3|פרק שלישי: סדרי כניסה ויציאה של כלי שיט מהמעגנה}}

{{ח:סעיף|13|חובת הודעה}}
{{ח:ת}} משיט כלי שיט שאינו עוגן במעגנה דרך קבע, לא ישיט את כלי השיט שבפיקודו לתחום מעגנה אלא אם כן נתקיים אחד מאלה:
{{ח:תת|(1)}} לפני כניסתו למעגנה קיבל את אישור מנהל המעגנה לכך;
{{ח:תת|(2)}} לדעתו מצב חירום מחייבו להיכנס למעגנה בלא הודעה מראש.

{{ח:סעיף|14|הכוונת כלי שיט}}
{{ח:ת}} משיט כלי שיט שאינו עוגן במעגנה דרך קבע, רשאי, טרם כניסתו לתחומי המעגנה, לבקש סיוע ממנהל המעגנה בהכוונת כלי השיט בכניסה למעגנה ובעגינתו בה, ומנהל המעגנה חייב לסייע בהכוונה כמבוקש; בתקנה זו, ”הכוונה“ – באמצעות תקשורת, סימון אורות, כלי שיט מלווה או כל אמצעי אחר לפי שיקול דעתו של מנהל המעגנה.

{{ח:סעיף|15|נתיבים מסומנים}}
{{ח:ת}} משיט לא ייכנס למעגנה ולא יצא מתחומה אלא לפי נתיבי הכניסה והיציאה מהמעגנה, שסימן מפעיל המעגנה, כאמור {{ח:פנימי|סעיף 34|בתקנה 34}}.

{{ח:סעיף|16|איסור כניסה ויציאה}}
{{ח:ת}} מנהל המעגנה רשאי לאסור על כניסה ויציאה של כלי שיט מהמעגנה, אם הדבר דרוש מטעמי בטיחות השיט, וכל עוד הדבר דרוש כאמור.

{{ח:קטע2|פרק 4|פרק רביעי: פעילות כלי שיט במעגנה}}

{{ח:סעיף|17|עגינת כלי שיט}}
{{ח:תת|(א)}} לא יעגון כלי שיט במעגנה, ולא יתיר מפעיל מעגנה עגינת כלי שיט במעגנה, אם נתקיים אחד מהתנאים המפורטים להלן, זולת אם אישר הממונה על הנמלים את עגינתו, לתקופה ובתנאים שהתנה –
{{ח:תתת|(1)}} אם השטת כלי השיט טעונה רישיון שיט או היתר שיט לפי {{ח:חיצוני|תקנות הנמלים (בטיחות השיט)|תקנות הבטיחות}} – בעל כלי השיט או משיטו לא הציג למפעיל המעגנה רישיון שיט או היתר שיט בר־תוקף;
{{ח:תתת|(2)}} מפקח כלי שיט הודיע למפעיל המעגנה כי כלי השיט אינו כשיר לשיט.
{{ח:תת|(ב)}} לא תעגון אנייה במעגנה ולא יתיר מפעיל מעגנה עגינת אנייה במעגנה אלא באישור הממונה על הנמלים.
{{ח:תת|(ג)}} לא יעגון כלי שיט בתחום המעגנה בנתיב שיט או במקום המפריע לגישה לכל רציף או מיתקן אחר של המעגנה, אלא באישור מנהל המעגנה.
{{ח:תת|(ד)}} לא יטיל משיט עוגן בתחומי מעגנה, אלא בהיתר מראש ממנהל המעגנה, זולת אם נועדה הטלת העוגן למנוע סכנה של ממש לחיי אדם או לכלי השיט.
{{ח:תת|(ה)}} עגן כלי שיט במעגנה בניגוד להוראות תקנות משנה (א) עד (ד), כולן או מקצתן, רשאי מנהל המעגנה להורות לבעל כלי השיט ולמשיטו על הרחקת כלי השיט מתחום המעגנה, או העברתו למקום עגינה אחר.

{{ח:סעיף|18|מקום עגינה ואמצעי עגינה ובטיחות}}
{{ח:תת|(א)}} מנהל המעגנה יורה למשיט על מקום העגינה המיועד לו ואמצעי העגינה שהוא חייב בהם, ולא יעגון כלי שיט בכל מקום במעגנה אלא בהיתר כאמור מאת מנהל המעגנה.
{{ח:תת|(ב)}} מנהל המעגנה, באישור הממונה על הנמלים, רשאי להורות כי בכלי שיט ובטיחות העוגן במעגנה תובטח שהייתם של אנשי צוות במספר מספיק לצורך שמירה על בטיחות כלי השיט ואפשרות תמרונו.

{{ח:סעיף|19|תנועת כלי שיט במעגנה}}
{{ח:תת|(א)}} לא יניע אדם ולא יתמרן כלי שיט במעגנה באופן העלול לסכן חיי אדם או לגרום נזק לכלי שיט, למיתקני המעגנה או לכל רכוש אחר במעגנה.
{{ח:תת|(ב)}} מנהל המעגנה, באישור הממונה על הנמלים, יורה על מהירות השיט המותרת במעגנה; לא ישיט אדם כלי שיט במהירות העולה על המהירות המותרת שנקבעה כאמור, ובכל מקרה ישיט את כלי השיט בלי ליצור גל ירכתיים, ובהתאמה לתנאי מזג האוויר, עומק המים וכללי הימאות הטובה.
{{ח:תת|(ג)}} לא ישיט אדם בתחום מעגנה כלי שיט שמותקנים בו גם מנוע וגם מפרשים, באמצעות מפרשים בלבד, אלא באישור מנהל המעגנה.

{{ח:סעיף|20|דרישת ביטוח}}
{{ח:תת|(א)}} מנהל המעגנה רשאי לאסור את כניסתו של כלי שיט למעגנה או את עגינתה בה אם לא הוכיח בעל כלי השיט או מי מטעמו כי כלי השיט מבוטח מפני אחריותו למשיית כלי שיט שטבע או עלה על שרטון בתחום המעגנה, לפי {{ח:חיצוני|פקודת הנמלים#פרק ד|פרק ד׳ לפקודה}}, או שהופקדה בידיו ערבות בנקאית או פיקדון לפיצוי מפני אחריותו כאמור, בכפוף לאמור בתקנת משנה (ב).
{{ח:תת|(ב)}} הסכום המזערי לכיסוי חבות בפוליסת ביטוח, ערבות בנקאית או פיקדון לפי תקנת משנה (א) יהיה כמפורט להלן, בהתאם לאורך כלי השיט:
{{ח:תת}}

אורך כלי השיט הקבוע ברישיון השיט	סכום הביטוח או הערבות הבנקאית או הפיקדון {{ש}} המזערי הנדרש בשקלים חדשים

עד 8 מטר	200,000

מעל 8 מטר ועד 14 מטר	350,000

מעל 14 מטר ומעלה	500,000

{{ח:סעיף|21|אמצעי קשירה ודיפון}}
{{ח:תת|(א)}} משיט כלי שיט העוגן במעגנה יבטיח כי אמצעי הקשירה והדיפון של כלי השיט יהיו במספר הדרוש ובמצב ההולם את תנאי מזג האוויר.
{{ח:תת|(ב)}} מנהל המעגנה רשאי לתת הוראות למשיט כלי שיט בדבר ציוד קשירה ודיפון שיתקין בכלי השיט בתוך המועד שיורה; לא קיים המשיט הוראה כאמור, יקיים אותה מנהל המעגנה ויחייב את המשיט בהוצאות ההתקנה.

{{ח:סעיף|22|מניעת נזק במעגנה}}
{{ח:תת|(א)}} בעל כלי שיט או משיטו יעשה כל שביכולתו כדי למנוע כל נזק העלול להיגרם לרציף, למיתקן אחר או לכלי שיט שבמעגנה עקב תנועה או עגינה של כלי השיט.
{{ח:תת|(ב)}} משיט יודיע מיד למפעיל המעגנה ולמנהל המעגנה על כל נזק שגרם כלי שיט לרציף, מיתקן אחר, או כלי שיט שבמעגנה.

{{ח:קטע2|פרק 5|פרק חמישי: בטיחות במעגנה}}

{{ח:סעיף|23|איסור סיכון לאש}}
{{ח:תת|(א)}} לא יעשן אדם ולא ישתמש באש מסוג כלשהו במעגנה, במקומות שהעישון או השימוש באש כאמור נאסר בידי מנהל המעגנה.
{{ח:תת|(ב)}} לא יבצע אדם עבודות הלחמה, ריתוך, חיתוך או ליטוש באש או באופן העלול לגרום גצים, ברציף, על כלי השיט או בכל מקום אחר במעגנה, אלא ברשות מנהל המעגנה ובהתקיים התנאים המוקדמים שהורה מנהל המעגנה לגבי עבודות כאמור.

{{ח:סעיף|24|כיבוי דליקות|תיקון: תשפ״א}}
{{ח:תת|(א)}} מנהל מעגנה רשאי לנקוט את כל האמצעים הנראים לו לכיבויה או לצמצומה של דליקה בכלי שיט, ברציף או במקום כלשהו במעגנה.
{{ח:תת|(ב)}} פרצה דליקה בכלי שיט, יודיע על כך המשיט או בעל כלי השיט, במהירות האפשרית באמצעים שעומדים לרשותו, למנהל המעגנה ולרשות הארצית לכבאות ולהצלה; חובת הודעה כאמור תחול על המשיט אף אם הדליקה כובתה.

{{ח:סעיף|25|הרחקת כלי שיט}}
{{ח:תת|(א)}} ראה מנהל מעגנה שיש הכרח בהרחקה מיידית של כלי שיט ממקום עגינתו במעגנה או בביצוע כל תמרון אחר בו, כדי למנוע או להפחית סכנה לחיים או נזק לכלי השיט, לכלי שיט אחר, למיתקני המעגנה או לכל רכוש אחר במעגנה, או כדי למנוע פגיעה בסביבה הימית, רשאי הוא להורות לבעל כלי השיט או למשיט לנקוט כל פעולה כאמור.
{{ח:תת|(ב)}} לא ביצע משיט או בעל כלי שיט הוראה מהוראות מנהל המעגנה שניתנו לפי תקנת משנה (א), רשאי מנהל המעגנה לבצע את ההוראה בעצמו או על ידי אנשים מטעמו ובאופן שיראה לנכון.

{{ח:קטע2|פרק 6|פרק שישי: מניעת זיהום המעגנה}}

{{ח:סעיף|26|הגדרה}}
{{ח:ת}} {{ח:פנימי|פרק 6|בפרק זה}} –
{{ח:ת|סוג=הגדרה}} ”שפיכה“ – לרבות הזרמה, השלכה, פליטה, סילוק, דליפה או טפטוף;
{{ח:ת|סוג=הגדרה}} ”רישיון העסק“ – רישיון עסק לפי {{ח:חיצוני|חוק רישוי עסקים|חוק רישוי עסקים, התשכ״ח–1968}}.

{{ח:סעיף|27|מניעת זיהום}}
{{ח:תת|(א)}} לא ישליך אדם כל חפץ או חומר בתחומי המעגנה, לא יניחו ולא ישפוך אותו, ככל שיש בכך כדי להביא לפגיעה בבטיחות השיט או לפגיעה בסביבה, אלא במקום שייעד לכך מנהל המעגנה.
{{ח:תת|(ב)}} לא יבצע אדם בתחומי המעגנה פעולות שיש בהן כדי לגרום למפגע או לנזק סביבתי, ובכלל זה צביעה בהתזה, ניקוי חול, ניקוי חלודה או שטיפת סיפונים או מפרשים בדטרגנטים, אלא באישור מנהל המעגנה, שיינתן בכפוף לרישיון העסק של מפעיל המעגנה, ובתנאים שיתנה כדי להבטיח מניעת זיהום מי המעגנה מפעילות כאמור.
{{ח:תת|(ג)}} על אף האמור בתקנת משנה (ב), בנמל טבריה, לא ייתן מנהל המעגנה אישור לביצוע פעולות כאמור באותה תקנת משנה.

{{ח:סעיף|28|איסור צביעה ב־T.B.T.‎}}
{{ח:תת|(א)}} לא יצבע אדם כלי שיט בתחום המעגנה בצבעים למניעת צמדת ים המכילים תרכובות בדיל אורגניות (T.B.T.‎).
{{ח:תת|(ב)}} מנהל המעגנה, בבואו להתיר פעילות של צביעת כלי שיט, כאמור {{ח:פנימי|סעיף 27|בתקנה 27(ב)}}, יורה כי לא ייעשה שימוש בצבעים כאמור בתקנת משנה (א).

{{ח:סעיף|29|שפכים}}
{{ח:תת|(א)}} לא ישפוך אדם שפכים למי מעגנה או באתר שממנו יכולים שפכים להגיע למי מעגנה, ולא יורה ולא ירשה אדם שפיכת שפכים כאמור.
{{ח:תת|(ב)}} לא ירשה משיט או בעל כלי שיט לשפוך או להזרים מכלי השיט שפכים למי מעגנה כאמור.
{{ח:תת|(ג)}} שפכים המצויים בכלי השיט יוזרמו למיתקנים שייעד לכך מפעיל המעגנה לפי {{ח:פנימי|סעיף 46|תקנה 46}}, בתנאים ובמועד כפי שיורה מנהל המעגנה; הוראות מנהל המעגנה לפי תקנת משנה זו יינתנו לפי הנחיות המפקח למניעת זיהום ים ולפי רישיון העסק של מפעיל המעגנה.

{{ח:סעיף|30|פסולת}}
{{ח:תת|(א)}} בעת שהיית כלי שיט במעגנה, לא יניח משיט או כל מי שכלי השיט נמצא באחריותו, שתצטבר בו פסולת שמחמת מהותה או כמותה מזיקה לבריאות או מפריעה לשמירת הניקיון במעגנה.
{{ח:תת|(ב)}} בכל עת שהיית כלי שיט במעגנה וטרם עזיבתו את מקום ריתוקו ליד הרציף, ידאג המשיט או כל מי שכלי השיט נמצא באחריותו, לאיסוף הפסולת המצטברת בכלי השיט ועל הרציף במכלי פסולת מתאימים ובטוחים הניתנים לאטימה, ולסילוק מכלי הפסולת כאמור למיתקן איסוף פסולת שייעד לכך מפעיל המעגנה.
{{ח:תת|(ג)}} בתקנה זו {{ח:פנימי|סעיף 46|ובתקנה 46}}, ”פסולת“ – למעט שפכים.

{{ח:סעיף|31|מניעת מפגעים}}
{{ח:תת|(א)}} בעל כלי שיט או משיטו אחראי לכך שכלי השיט במעגנה לא יהווה ולא יגרום מפגע כמשמעותו {{ח:חיצוני|פקודת בריאות העם|בפקודת בריאות העם, 1940}}.
{{ח:תת|(ב)}} היווה או גרם כלי השיט מפגע כאמור, רשאי מנהל המעגנה להורות לבעל כלי השיט או למשיט, לסלק את המפגע או להעביר את כלי השיט ממקומו למקום אחר או להוציאו מהמעגנה, לפי העניין.

{{ח:קטע2|פרק 7|פרק שביעי: חובות מפעיל מעגנה}}

{{ח:סעיף|32|מתן שירותי עגינה}}
{{ח:ת}} מפעיל המעגנה לא יסרב לספק שירותי עגינה במעגנה אלא מטעמים סבירים, לרבות שמירה על בטיחות השיט, הבטחת פעילותה התקינה של המעגנה, אופי פעילות המעגנה, הגנה על הסביבה והעדר מקומות עגינה במעגנה.

{{ח:סעיף|33|חובות מפעיל מעגנה}}
{{ח:תת|(א)}} מפעיל מעגנה יקים את כל התשתיות, המערכות או המיתקנים המפורטים {{ח:פנימי|פרק 7|בפרק זה}} (להלן – התשתיות), יספקם לכל כלי השיט העוגנים במעגנה, יפעילם ויתחזקם ברמת בטיחות נאותה, הכל להנחת דעתו של הממונה על הנמלים.
{{ח:תת|(ב)}} הממונה על הנמלים רשאי, בכפוף לכל דין, לפטור מפעיל מעגנה מן הצורך להקים, להפעיל או לתחזק אחת או יותר מן התשתיות, אם שוכנע, להנחת דעתו, כי נתקיים אחד מאלה:
{{ח:תתת|(1)}} לא ניתן בתנאים הפיזיים הקיימים, או משיקולי בטיחות, להקים או להפעיל את התשתית;
{{ח:תתת|(2)}} מספר כלי השיט העוגנים במעגנה אינו מצדיק את הקמתה או את החזקתה של התשתית;
{{ח:תתת|(3)}} הקמת המעגנה טרם הושלמה, ומפעיל המעגנה המציא ערובה מספקת כי ישלים את הקמת התשתית בתוך זמן סביר;
{{ח:תתת|(4)}} קיים אמצעי חלופי נאות לספק את הצורך שלמענו נועדה התשתית.

{{ח:סעיף|34|נתיבי כניסה ויציאה}}
{{ח:ת}} מפעיל מעגנה, באישור הממונה על הנמלים, יסמן את נתיבי הכניסה והיציאה מהמעגנה, באופן ברור ונראה לעין ביום ובלילה.

{{ח:סעיף|35|עומק המים}}
{{ח:תת|(א)}} השתנה עומק המים במעגנה מהקבוע במפה הימית של המעגנה שהיתה בתוקף ערב תחילת התקנות, והמופקדת לעיון הציבור במשרדי הממונה על הנמלים (להלן – העומק הקבוע), באופן המסכן את בטיחות השיט, ידאג מפעיל המעגנה, לפי הוראות כל דין, לסילוק החול שהצטבר בקרקעית המעגנה, כדי שיגיע לעומק הקבוע בתוך פרק הזמן שיורה הממונה על הנמלים; עד סיום סילוק החול לעומק הקבוע יסמן מפעיל המעגנה את הנתיבים הבטוחים לשיט בתחום המעגנה.
{{ח:תת|(ב)}} תקנת משנה (א) לא תחול בנמל טבריה.
{{ח:תת|(ג)}} בתקנה זו, ”מפה ימית“ – מפה המשמשת לניווט הבטוח של כלי שיט, שמוצגים בה קו החוף ושטח הים, ומצוינים בה, בין השאר, עומק המים, עזרי ניווט בחוף ובים ומאפייניהם, מיתקנים ימיים בחוף או בים, והתראות בדבר מכשולי ניווט.

{{ח:סעיף|36|ציוד חירום והצלה|תיקון: תשפ״א}}
{{ח:תת|(א)}} מפעיל מעגנה יחזיק ויפעיל באופן שיהיה מוכן לשימוש כל עת, ציוד חירום והצלה אשר יכלול ציוד עזרה ראשונה, מערכת כריזה שתאפשר העברת הודעות לכל חלקי המעגנה, מכשירי קשר, גלגלי הצלה בכל רציף וסולמות ביטחון ליציאה מהמים ברציפים.
{{ח:תת|(ב)}} מפעיל מעגנה יחזיק ויפעיל סירת שירות לצורך מתן סיוע לכלי שיט, טיפול במקרי זיהום וכיבוי שריפות במעגנה; סירת שירות כאמור תהיה מדגם שאישר הממונה על הנמלים.
{{ח:תת|(ג)}} מפעיל מעגנה יחזיק סירת שירות כאמור בתקנת משנה (ב), מוכנה לשימוש בכל עת, וידאג כי צוותה יהיה מוכן להפעלתה מהשעה 8:00 ועד שקיעת החמה בכל ימות השנה, למעט יום הכיפורים, ובתוך פרק זמן שלא יעלה על 15 דקות.

{{ח:סעיף|37|אמצעי הגנה ומיגון}}
{{ח:ת}} מפעיל מעגנה יוודא קיום אמצעי עגינה ומיגון כלי שיט במעגנה ותקינותם, הכל בהתחשב בסעירות (אגיטציה) של הגלים במעגנה, ובממדי כלי השיט.

{{ח:סעיף|38|אמצעי הספנה}}
{{ח:ת}} מפעיל מעגנה יחזיק מנוף או אמצעי אחר לצורך הספנת כלי השיט העוגנים במעגנה.

{{ח:סעיף|39|האזנה לקשר}}
{{ח:תת|(א)}} מפעיל מעגנה יפעיל תחנת טלגרף אלחוטי כדין, לפי הוראות {{ח:חיצוני|פקודת הטלגרף האלחוטי|פקודת הטלגרף האלחוטי [נוסח חדש], התשל״ב–1972}}.
{{ח:תת|(ב)}} מפעיל מעגנה יקיים, באמצעות תחנת הטלגרף האלחוטי, האזנה לערוצי התג״מ הימי שלהלן:
{{ח:תתת|(1)}} ערוץ 16 – ערוץ מצוקה, בטיחות וקריאה;
{{ח:תתת|(2)}} ערוץ 11 – ערוץ עבודה לצורך תפעול המעגנה, או ערוץ תג״מ אחר שצוין לצורך זה ברישיון לתחנת הטלגרף האלחוטי.
{{ח:תת|(ג)}} האזנה כאמור בתקנת משנה (א) תהיה רצופה, אלא אם כן הממונה על הנמלים הורה אחרת.
{{ח:תת|(ד)}} בתקנה זו, ”תג״מ“ – תדר גבוה מאוד.

{{ח:סעיף|40|מידע}}
{{ח:ת}} מפעיל מעגנה יביא לידיעת משיטי כלי השיט העוגנים במעגנה, על גבי לוחות מודעות הנגישים להם:
{{ח:תת|(1)}} נתונים מטאורולוגיים עדכניים;
{{ח:תת|(2)}} נתונים לגבי הגבלות ניווט במימי החופים של מדינת ישראל, לרבות שרטונות, אזורים סגורים ומטווחים;
{{ח:תת|(3)}} הודעות לימאים לפי {{ח:פנימי|סעיף 57|תקנה 57}} ולפי {{ח:חיצוני|תקנות הנמלים (בטיחות השיט)#פרק 8|הפרק השמיני לתקנות הבטיחות}};
{{ח:תת|(4)}} שעות פעילות משרדי הנהלת המעגנה ושעות מתן השירותים במעגנה.

{{ח:סעיף|41|תאורה}}
{{ח:ת}} מפעיל מעגנה יתקין מערכת תאורה להארת האזורים בתחום המעגנה המיועדים לעגינת כלי שיט ולמעבר בני אדם, באופן שימנע סנוור כלי שיט ובאופן שלא יפריע לזיהוי משואות הניווט.

{{ח:סעיף|42|מערכת כיבוי אש|תיקון: תשפ״א}}
{{ח:ת}} מפעיל מעגנה יקים בתחום המעגנה ובאישור הרשות הארצית לכבאות ולהצלה אשר בתחום שיפוטה נמצאת המעגנה, מערכת לכיבוי אש שתכלול הידרנטים, משאבה ניידת ומטפים.

{{ח:סעיף|43|חשמל ומים}}
{{ח:תת|(א)}} מפעיל מעגנה יקים ויפעיל תשתית לאספקת מים וחשמל לכלי השיט העוגנים במעגנה.
{{ח:תת|(ב)}} לא יחובר כלי שיט לתשתיות החשמל והמים במעגנה אלא באישור מנהל המעגנה.

{{ח:סעיף|44|תדלוק}}
{{ח:תת|(א)}} מפעיל מעגנה יקים ויפעיל תחנת תדלוק לכלי השיט, אשר מיקומה ואופן הפעלתה ייקבעו באישור הממונה על הנמלים, לפי תנאי הבטיחות והתנאים למניעת מפגעים סביבתיים, לרבות מניעת זיהום הים, שקבעו הרשויות המוסמכות על פי כל דין.
{{ח:תת|(ב)}} בתחום מעגנה לא יתדלק אדם כלי שיט אלא בתחנת תדלוק כאמור בתקנת משנה (א), ולגבי נמל יפו ומעגן שביט בנמל חיפה – גם באמצעות רכב מכל; על תדלוק כלי שיט מרכב מכל במעגנות כאמור יחולו הוראות {{ח:חיצוני|תקנות הנמלים (טעינה ופריקה של שמנים)#פרק 6|הפרק השישי לתקנות הנמלים (טעינה ופריקה של שמנים), התשל״ו–1975}}.

{{ח:סעיף|45|שירותים ומקלחות}}
{{ח:ת}} מפעיל מעגנה יתקין ויפעיל בתחום המעגנה שירותים ומקלחות בכמות ובמיקום שייקבעו, בין השאר, בהתחשב במספר מקומות העגינה שבמעגנה ובגודלו של מתחם המעגנה.

{{ח:סעיף|46|מיתקני קליטה}}
{{ח:תת|(א)}} מפעיל מעגנה יתקין מיתקני קליטה מתאימים לאיסוף וסילוק של כל אלה:
{{ח:תתת|(1)}} שפכים סניטריים;
{{ח:תתת|(2)}} מי שיפוליים;
{{ח:תתת|(3)}} שמן ושמן משומש;
{{ח:תתת|(4)}} פסולת כאמור {{ח:פנימי|סעיף 30|בתקנה 30}}.
{{ח:תת|(ב)}} הקיבולת של מיתקן קליטה כאמור תאפשר קליטה של כל כמות שפכים או פסולת מכל סוג בכלי השיט העוגנים במעגנה, שהמיתקן מיועד להם.
{{ח:תת|(ג)}} לא יתקין מפעיל מעגנה מיתקן קליטה אלא לפי תכנית מפורטת שהממונה על הנמלים אישר מראש.
{{ח:תת|(ד)}} מפעיל המעגנה, ידאג, בכל עת, לרוקן את מיתקני הקליטה ולסלק את השפכים או את הפסולת שנאגרו בהם למקום המיועד לכך לפי כל דין.

{{ח:סעיף|47|ציוד זיהום ים}}
{{ח:ת}} מפעיל מעגנה יחזיק ברשותו ציוד לניקוי הים מזיהומו, הכולל סופגים וחוסמים, בכמות שאישר הממונה על הנמלים, בכפוף לכל דין, ובאופן שהציוד כאמור יהיה מוכן לשימוש בכל עת.

{{ח:סעיף|48|התייעצות עם מפקח למניעת זיהום הים}}
{{ח:ת}} הממונה על הנמלים לא ייתן אישור לפי {{ח:פנימי|סעיף 46|תקנות 46(ג)}} {{ח:פנימי|סעיף 47|ו־47}} אלא לאחר שהתייעץ עם מפקח למניעת זיהום הים.

{{ח:סעיף|49|תכנית מוכנות למקרי חירום|תיקון: תשפ״א}}
{{ח:תת|(א)}} מפעיל מעגנה יערוך תכנית מכנות למקרי חירום לרבות מקרים של מוכנות תאונה ימית בתחום המעגנה ודליקה, שנדרשת בהם התערבות המשטרה, צבא הגנה לישראל, אגודת מגן דוד אדום, הרשות הארצית לכבאות והצלה וכל גורם אחר העוסק בפעולות אבטחה, ביטחון או כיבוי אש (בתקנה זו – גורם חיצוני), ובלבד שהגורם החיצוני יפעל בכפוף להנחיות צבא הגנה לישראל והמשטרה; התכנית תיערך בתיאום עם כל הגורמים האמורים.
{{ח:תת|(ב)}} תכנית המוכנות תתייחס לכל שעות היממה, ויפורטו בה הפעולות שיש לבצע במקרים כאמור, ועל מי מוטל לבצען, וכן דרכי התקשורת עם הגורמים כאמור.
{{ח:תת|(ג)}} מנהל המעגנה ועובדיו יכירו את תכנית המוכנות ויתרגלו אותה פעמיים בשנה לפחות.

{{ח:סעיף|50|דיווח לממונה על הנמלים}}
{{ח:תת|(א)}} מנהל מעגנה ידווח לממונה על הנמלים, בהקדם האפשרי, בכל אחד מעניינים אלה:
{{ח:תתת|(1)}} איסור על כניסה ויציאה של כלי השיט מהמעגנה;
{{ח:תתת|(2)}} משיית כלי שיט מהמים בלא הסכמת בעל כלי השיט;
{{ח:תתת|(3)}} תאונה ימית בתחום המעגנה;
{{ח:תתת|(4)}} שינוי משמעותי בעומק נתיב הכניסה למעגנה ביחס לעומק הקבוע לפי {{ח:פנימי|סעיף 35|תקנה 35}};
{{ח:תתת|(5)}} אירוע שלדעת מנהל המעגנה חורג ממהלך העניינים הרגיל במעגנה;
{{ח:תתת|(6)}} תקלה משמעותית באחת התשתיות;
{{ח:תתת|(7)}} זיהום מי המעגנה או חשש לזיהום מי המעגנה;
{{ח:תתת|(8)}} תרוגל תכנית המוכנות לפי {{ח:פנימי|סעיף 49|תקנה 49}};
{{ח:תתת|(9)}} אי־התקיימות הוראות {{ח:פנימי|סעיף 11|תקנה 11}}, כולן או מקצתן, בעסק כהגדרתו {{ח:פנימי|סעיף 10|בתקנה 10}}.
{{ח:תת|(ב)}} אירע האמור בתקנת משנה (א)(7) יודיע על כך מנהל המעגנה גם למפקח למניעת זיהום הים.
{{ח:תת|(ג)}} מנהל המעגנה ינהל יומן מעגנה שיתועדו בו הדיווחים האמורים בתקנות משנה (א) ו־(ב).
{{ח:תת|(ד)}} בלי לגרוע מהאמור בתקנות משנה (א) עד (ג), מנהל המעגנה יגיש לממונה על הנמלים, על פי הנחיותיו, מדי שלושה חודשים, דין וחשבון, בכתב, על השימוש בסמכויותיו ובסמכות מפעיל המעגנה על פי {{ח:פנימי|סעיף 3|תקנות 3}}, {{ח:פנימי|סעיף 4|4}}, {{ח:פנימי|סעיף 5|5}}, {{ח:פנימי|סעיף 6|6}}, {{ח:פנימי|סעיף 11|11}}, {{ח:פנימי|סעיף 12|12}}, {{ח:פנימי|סעיף 18|18(ב)}}, {{ח:פנימי|סעיף 19|19(ב)}}, {{ח:פנימי|סעיף 22|22(ב)}}, {{ח:פנימי|סעיף 24|24(ב)}}, {{ח:פנימי|סעיף 25|25}}, {{ח:פנימי|סעיף 27|27(א)}} {{ח:פנימי|סעיף 49|ו־49(ג)}}.

{{ח:סעיף|51|הפסקת פעילות}}
{{ח:ת}} לא קיים מפעיל מעגנה אחת או יותר מן החובות המנויות {{ח:פנימי|פרק 7|בפרק זה}}, והדבר עלול לפגוע בתפעולה התקין של המעגנה או בבטיחות השיט או באיכות הסביבה הימית, רשאי הממונה על הנמלים, באישור השר ולאחר שנתן הזדמנות למפעיל המעגנה להשמיע את טענותיו, לאסור על כניסת כלי שיט לתחום המעגנה או יציאה ממנו, ולאסור כל פעילות של המעגנה, לתקופה ובתנאים, כפי שיקבע.

{{ח:קטע2|פרק 8|פרק שמיני: הוראות כלליות}}

{{ח:סעיף|52|תשלומים למפעיל המעגנה}}
{{ח:תת|(א)}} מפעיל המעגנה רשאי לגבות תשלום בעד שירותים הניתנים במעגנה לכלי שיט לרבות לפי תקנות אלה.
{{ח:תת|(ב)}} לא שולמו תשלומים החלים על כלי שיט לפי תקנת משנה (א), רשאי מנהל המעגנה, באישור הממונה על הנמלים, להורות על הוצאת כלי השיט האמור מתחום המעגנה או לאסור על כניסתו לתחום המעגנה.

{{ח:סעיף|53|תשלומים כתנאי להשטה}}
{{ח:ת}} לא יוציא אדם כלי שיט אל מחוץ למעגנה, אלא אם כן קיבל אישור ממנהל המעגנה כי שולמו כל התשלומים החלים על כלי השיט כאמור {{ח:פנימי|סעיף 52|בתקנה 52}}.

{{ח:סעיף|54|ערר}}
{{ח:תת|(א)}} הרואה את עצמו נפגע מהחלטת מנהל המעגנה לפי תקנות אלה, למעט לפי {{ח:פנימי|סעיף 5|תקנה 5(ב)}}, רשאי לערור עליה לפני הממונה על הנמלים בתוך שלושים ימים מיום קבלת ההחלטה, והוא ייתן את החלטתו בתוך 15 ימים מיום הגשת הערר.
{{ח:תת|(ב)}} הממונה על הנמלים רשאי לבטל את החלטת מנהל המעגנה, לשנותה או להחזיר את העניין להחלטה מחודשת של מנהל המעגנה.
{{ח:תת|(ג)}} כל עוד לא החליט הממונה על הנמלים אחרת, תעמוד החלטת מנהל המעגנה בתוקפה.

{{ח:סעיף|55|נטילת סמכות}}
{{ח:ת}} הממונה על הנמלים רשאי ליטול לעצמו כל סמכות הנתונה למנהל מעגנה בתקנות אלה, אם הדבר דרוש לדעתו וכל עוד הדבר דרוש מטעמי בטיחות השיט או לצורך תפעול תקין של המעגנה, ולאחר שנתן למנהל המעגנה זכות להשמיע את טענותיו והודיע למפעיל המעגנה על נטילת הסמכות.

{{ח:סעיף|56|אכיפת הוראות}}
{{ח:תת|(א)}} לא ביצע משיט או בעל כלי שיט הוראה מהוראות תקנות אלה או מהוראות מנהל המעגנה שניתנו לפי תקנות אלה, יהיה מנהל המעגנה, באישור הממונה על הנמלים, רשאי –
{{ח:תתת|(1)}} לבצע את ההוראה בעצמו או על ידי אנשים מטעמו;
{{ח:תתת|(2)}} להוציא את כלי השיט ממקומו ולהעגינו או לרתקו, להעבירו למקום אחר, גם ביבשה, או לאסור את כניסתו לתחום המעגנה, ולעשות את כל הדברים הדרושים בפעולות אלה; בעל כלי השיט והמשיט יסייעו למנהל המעגנה ולאנשים הפועלים מטעמו בפעולות האמורות; בעל כלי השיט יישא בהוצאות שנגרמו למנהל המעגנה עקב פעולות כאמור.
{{ח:תת|(ב)}} פנה מנהל המעגנה לאישור הממונה על הנמלים לפי תקנת משנה (א), ייתן הממונה את החלטתו אם לאשר או לדחות את הבקשה בתוך שלושים ימים מיום קבלת הפנייה.

{{ח:סעיף|57|הודעות לימאים}}
{{ח:ת}} במסגרת הסמכויות המסורות לממונה על הנמלים על פי {{ח:חיצוני|פקודת הנמלים|הפקודה}} ועל פי תקנות אלה רשאי הוא לפרסם הודעות לימאים כמשמעותן {{ח:חיצוני|תקנות הנמלים (בטיחות השיט)#פרק 8|בפרק השמיני לתקנות הבטיחות}}, ולשם כך יהיו בידיו כל הסמכויות המסורות למנהל לפי {{ח:חיצוני|תקנות הנמלים (בטיחות השיט)#פרק 8|הפרק האמור}}.

{{ח:סעיף|58|סמכויות מפקח למניעת זיהום הים}}
{{ח:ת}} בבואו לבצע את סמכויותיו למניעת זיהום הים לפי כל דין, יפקח מפקח למניעת זיהום הים על קיום הוראות {{ח:פנימי|פרק 6|הפרק השישי}} והוראות {{ח:פנימי|סעיף 46|תקנות 46(ד)}} {{ח:פנימי|סעיף 47|ו־47}}.

{{ח:סעיף|59|שמירת דינים}}
{{ח:ת}} תקנות אלה באות להוסיף על הוראות כל דין אחר ולא לגרוע מהן.

{{ח:סעיף|60|תחילה}}
{{ח:תת|(א)}} תחילתן של תקנות אלה שישים ימים מיום פרסומן.
{{ח:תת|(ב)}} על אף האמור בתקנת משנה (א), תחילתו של {{ח:פנימי|פרק 7|הפרק השביעי לתקנות אלה}}, שנה מיום פרסומן.

{{ח:סעיף|61|הוראות מעבר}}
{{ח:תת|(א)}} מיתקן ימי שהקמתו כדין הושלמה והפעלתו החלה לפני תחילתן של תקנות אלה, יראו כאילו הקמתו אושרה בידי מנהל המעגנה לפי {{ח:פנימי|סעיף 4|תקנה 4}}.
{{ח:תת|(ב)}} עסק למתן שירותים ימיים שהופעל כדין ערב תחילתן של תקנות אלה, יראו אותו כאילו הותר בידי מפעיל המעגנה לפי {{ח:פנימי|סעיף 11|תקנה 11}}.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|תקנה 1 – ההגדרה ”מעגנה“}})}}}}

{{ח:סעיף*|(1)||עוגן=תוספת פרט 1}}
{{ח:ת}} נמל עכו – כולו;

{{ח:סעיף*|(2)||תיקון: תשפ״א|עוגן=תוספת פרט 2}}
{{ח:ת}} נמל חיפה – מעגנת ”שביט“, שתחומה שטח הים שבין רציפי המעגנה וכן השטח היבשתי התחום בין הגדרות המקיפות את מעגנת ”שביט“ והמשיקות מצפון לכביש הגישה למעגנה, ממזרח – לכביש מספר 58, ומדרום – לפארק נחל קישון;

{{ח:סעיף*|(3)||עוגן=תוספת פרט 3}}
{{ח:ת}} נמל מרינה לי הרצליה – כולו;

{{ח:סעיף*|(4)||עוגן=תוספת פרט 4}}
{{ח:ת}} נמל תל אביב – כולו;

{{ח:סעיף*|(5)||עוגן=תוספת פרט 5}}
{{ח:ת}} נמל מרינה אתרים תל אביב – כולו;

{{ח:סעיף*|(6)||עוגן=תוספת פרט 6}}
{{ח:ת}} נמל יפו – כולו;

{{ח:סעיף*|(7)||עוגן=תוספת פרט 7}}
{{ח:ת}} נמל מרינה אשדוד – כולו;

{{ח:סעיף*|(8)||עוגן=תוספת פרט 8}}
{{ח:ת}} נמל מרינה אשקלון – כולו;

{{ח:סעיף*|(9)||תיקון: תשפ״א|עוגן=תוספת פרט 9}}
{{ח:ת}} נמל מרינה אילת – כולו;

{{ח:סעיף*|(10)||עוגן=תוספת פרט 10}}
{{ח:ת}} נמל טבריה –
{{ח:תת|(א)}} מעגן דרומי טבריה; מעגן צפוני טבריה; מעגן לידו טבריה; מעגן הדיג טבריה; מעגן גינוסר ומעגן עין גב שתחומם כלהלן: השטח הימי שבין החוף לשוברי הגלים, וכן רצועת ים ברוחב 70 מטרים סמוך ומחוץ לשוברי הגלים;
{{ח:תת|(ב)}} מעגן מזח כפר נחום – מזח כפר נחום וכן רצועת ים ברוחב 70 מטרים מסביב למזח.

{{ח:חתימות|כ׳ באלול התש״ע (30 באוגוסט 2010)}}
* '''ישראל כ״ץ'''
שר התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]